open-index/open-wikipedia-markdown huggingface dataset:
Josep Bonaplata

**Josep Bonaplata i Corriol** (1795–1843) oli katalonialainen liikemies. Hänet tunnetaan miehenä, joka toi höyrykoneen Espanjaan.

Bonaplata matkusti nuorena Englantiin tutustumaan tekstiilitehtaisiin ja höyrykoneen käyttöön. Palattuaan Barcelonaan vuonna 1832 hän perusti kahdeksan kumppaninsa kanssa yrityksen nimeltä Bonaplata, Rull, Borell ja kumppanit. Yritys valmisti sekä tekstiileitä että automaattisia kutomakoneita. Se kehräsi ja kutoi puuvillaa ja pellavaa ja valmisti koneita kaikkiin työvaiheisiin. Tekstiilialan työntekijät arvasivat että teollinen vallankumous veisi heiltä työpaikat, ja polttivat tehtaan vuonna 1835.  Tuohon aikaan yrityksessä oli 600 työntekijää.

Josep Bonaplata lähti kahden kumppaninsa kanssa Madridiin ja perusti sinne konepajan. Hänen poikansa käytti alkuperäisen tekstiilitehtaan jäljelle jääneet osat ja perusti Barcelonaan uuden yrityksen.

## Lähteet
Museoneuvos

**Museoneuvos** on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko .

Arvonimi myönnettiin ensimmäisen kerran vuonna 1986. 

## Lähteet
Samuil

**Samuil** voi viitata ainakin seuraaviin henkilöihin:

* Samuil, Bulgarian tsaari 
* Samuil Angelov, suomalainen viinimestari
* Samuil Feinberg, venäläinen säveltäjä ja pianisti
* Samuil Vainštein, venäjänjuutalainen shakinpelaaja, julkaisija sekä toimittaja.
Kaupunginjohtaja (arvonimi)

**Kaupunginjohtajan nimi ja arvo** on Suomessa tasavallan presidentin myöntämä arvonimi, joka kuuluu 4. ryhmään. Arvonimestä maksettava vero on joko .

Arvonimi myönnettiin ensimmäisen kerran vuonna 1948 Viipurin kaupunginjohtaja Arno Tuurnalle. Vuosien 1918–2014 aikana kaupunginjohtajan arvonimi on myönnetty 20 henkilölle.

## Arvonimen saajat

## Katso myös
* Kaupunkineuvos, toinen 4. veroryhmään kuuluva suomalainen arvonimi
* Kunnanjohtaja Suomessa

## Lähteet
Helmisuohaukka

**Helmisuohaukka** (*Circus assimilis*) on haukkojen heimon kuuluva petolintu. Sitä tavataan Australiassa ja Indonesiassa, vaelluslintuna myös Itä-Timorilla.

Sitä tavataan hyvin laajalla alueella, ja populaatio on suuri ja vakaa.

Sen elinpiiriä ovat viljellyt alueet, lauhkeat, subtrooppiset ja trooppiset kuivat heinäarot ja pensastot 1&nbsp;500 metrin korkeuteen.

## Lähteet
Emilio Mola

**Don Emilio Mola y Vidal** (Espanjan grande ja Molan herttua, 9. kesäkuuta 1887 Placetas, Kuuban kenraalikapteenikunta – 3. kesäkuuta 1937 Alcocero, Espanja) oli espanjalainen kenraali ja aatelinen. Hän oli maan sisällissodan merkittävimpiä kansallismielisten sotilaskomentajia sekä yksi sodan syttymiseen johtaneen sotilasvallankaappauksen alullepanijoista. Hänet tunnetaan myös termin "viides kolonna" keksijänä.

Ennen Espanjan sisällissotaa Mola oli mukana Regulares-joukoissa Rifin sodassa, jota käytiin nykyisen Marokon pohjoisosassa sijainneessa Rifin tasavallassa. Tämän jälkeen hän toimi Espanjan Marokkoon sijoitetun Afrikan armeijan komentajana. Vuonna 1936 Espanjan toisen tasavallan hallitus siirsi Molan prikaatinkomentajaksi Pamplonan kaupunkiin estäkseen häntä suunnittelemasta sotilasvallankaappausta.

Emilio Mola kuoli Airspeed Envoy -matkustajakoneen maahansyöksyssä ollessaan matkalla Vitoria-Gasteizin kaupunkiin. Lempinimellä "el Director" tunnetun Molan kuolinpaikka Alcocero nimettiin vuonna 1938 uudelleen hänen mukaansa Alcocero de Molaksi.

## Lähteet
Turun Seudun Osuuspankki

**Turun Seudun Osuuspankki** (**TOP**) on turkulainen OP-finanssiryhmään kuuluva osuuspankki. Konttoreita on 6, ja pankki toimii Turun, Kaarinan, Liedon, Naantalin, Paraisten, Raision, Ruskon ja Vehmaan kuntien alueilla.

## Historiaa
Turun Seudun Osuuspankki sai alkunsa maaliskuussa 1922, jolloin joukko kaarinalaisia oli koolla Kaarinan Metsäpirtissä päättämässä osuuskassan perustamisesta paikkakunnalle. Toiminta käynnistyi niin lupaavasti, että pian alettiin harkita muuttoa Rauvolan koululta naapurikaupunkiin Turkuun, koska Kaarinan tuolloin pirstaleinen alue ulottui molemmin puolin Turkua. Muuton yhteydessä 1928 myös Maarian Osuuskassa yhdistyi Kaarinan Osuuskassaan ja nimeksi tuli Turun Seudun Osuuskassa. Pankki toimi aluksi Aninkaistenkatu 4:ssä ja sitten parikymmentä vuotta Maariankatu 5:ssä. Vuonna 1938 mukaan liittyi myös Kuusiston Osuuskassa, vuonna 1953 Raision Osuuskassa ja vuonna 1968 Karjalasta Kaarinaan muuttanut Karhulan osuuskassa. 1950-luvun alkupuolen mittaan päästiin muuttamaan Turun Puutorin laidalle uuteen toimitaloon (Maariankatu 4), jossa pankki yhä sijaitsee. Ensimmäinen sivukonttori avattiin Littoisiin 1950, ja vuoden 1972 paikkeilla konttoreita oli parikymmentä.

1950-luvun puolessavälissä Turun Seurun Osuuskassasta oli tullut Suomen suurin, ja sitä se oli ainakin 1970-luvun alkupuolelle asti. Vuonna 1970 nimi muuttui muiden osuuskassojen tavoin osuuspankiksi, nimelle Turun Seudun Osuuspankki. Vuoden 1982 paikkeilla TOP oli Suomen toiseksi suurin osuuspankki.

Vuonna 1986 TOP asetti esille pari vuosikymmentä keräämänsä rahakokoelman, jonka takana olivat numismatiikkaa harrastanut pankinjohtaja Jukka Suotmaa ja Turun Numismaattisen Seuran toiminnanjohtaja Leo Ääri.

Vuoden 2019 toukokuun alusta Merimaskun Osuuspankki ja Turun Seudun Osuuspankki yhdistyivät.

## Toimitusjohtajia
*Olavi Kaisti 1951–1970
*Pauli Komi 1971–1985
*Risto Korpela 1990–2012
*Olli-Pekka Saario 2012–2021
*Petteri Rinne 2021–

## Muuta
Turun Seudun Osuuspankin pääkonttorin julkisivussa Puutorin laidalla on valotaideteos *[[Elämän puu (valotaideteos)|Elämän puu]]* vuodelta 1960.

TOP on Turun Palloseuran pääyhteistyökumppani.
 
## Lähteet

## Aiheesta muualla
*Turun Seudun Osuuspankki
New World

**New World** voi viitata ainakin seuraaviin:

* New World, australialainen popyhtye 1960–1970-luvuilta
* *[[New World (elokuva)|New World]]* (1986), Norman Stonen ohjaama televisioelokuva
* *[[New World (The Zombiesin albumi)|New World]]*, The Zombies -yhtyeen albumi vuodelta 1990
* *[[New World (Do As Infinityn albumi)|New World]]*, Do As Infinity -yhtyeen albumi vuodelta 2001
* *[[New World (Lauri Ylösen albumi)|New World]]*, Lauri Ylösen albumi vuodelta 2011
* *[[New World (videopeli)|New World]]*, vuoden 2021 videopeli
* New World Records, yhdysvaltalainen levy-yhtiö
* New World Communications eli New World Pictures, yhdysvaltalainen elokuvatuotantoyhtiö
* New World Computing, yhdysvaltalainen videopeliyritys.

## Katso myös
* *[[The New World]]*, Terrence Malickin elokuva vuodelta 2005.
2006 QH181

**** on transneptuninen kohde, jota pidetään todennäköisenä kääpiöplaneettana ja hajanaisen kiekon osana.

Kohde kiertää Auringon ympäri  (noin ), jolloin se on lähimmillää 38,29 astronomisen yksikön päässä Auringosta ja etäisimmillään 97,09 astronomisen yksikön päässä. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Lätkä lentää

**”Lätkä lentää”** on jääkiekkoseura Saimaan Pallon kannatuslaulu, jonka levytti alun perin Erkki Liikanen vuonna 1981.

Kappaleen sävelsi ja sovitti Heikki Annala ja sanoitti lappeenrantalainen Heikki Hopponen SaiPan silloisen toiminnanjohtajan Sirkka-Liisa Rantsin tilauksesta. Alkuperäisen version esitti Erkki Liikanen taustallaan helsinkiläismuusikoista koottu Lätkä-Lasset-yhtye. Kappaleesta äänitettiin myös instrumentaaliversio, jossa soitti kitaristi Taisto Wesslin. Kappaleet julkaistiin SaiPan kustantamalla vinyylisinglellä vuonna 1981.

Imatralainen Osmo’s Cosmos -yhtye on sittemmin tehnyt kappaleesta kaksi versiota. Vuoden 1997 versiossa mukana on myös kitaristi Jarmo Nikku, ja vuoden 2008 versiossa taustalaulajina ovat Marko Annala, Jouni Hynynen ja Antti Hyyrynen.

Kappaleen uusimman version teki Hockey Club Lepran Sonnit eli HC LeSo vuonna 2015. Kokoonpanoon kuului Anal Thunderin, Kotiteollisuuden, Mokoman ja Stam1nan jäseniä, Laineen Kasperi sekä SaiPan edustusjoukkueen kuoro. Kappaleen äänitti ja miksasi Miitri Aaltonen.

Liikasen ja Osmo’s Cosmosin versiot ovat mukana SaiPan 60-vuotisjuhlakauden kunniaksi vuonna 2008 julkaistulla levyllä. Jälkimmäinen Osmo’s Cosmosin versioista on julkaistu myös *Sydän on sinivalkoinen – sinivalkoista lätkämusaa* -kokoelma-albumilla (2009). Kappaleet soivat myös jokaisessa SaiPan kotiottelussa.

## Singlen kappaleet

# 
# 

## Lähteet

## Aiheesta muualla

* ”Lätkä lentää” (2008) SaiPan YouTube-kanavalla
* ”Lätkä lentää” (2015) SaiPan YouTube-kanavalla
Litiumtetrametyylipiperididi

**Litiumtetrametyylipiperididi** eli **LTMP** (C9H18NLi) on 2,2,6,6-tetrametyylipiperidiinin litiumsuola. Yhdiste on erittäin voimakkaasti emäksinen ja sitä käytetään emäksenä orgaanisissa synteeseissä.

## Ominaisuudet
Litiumtetrametyylipiperididi on erittäin vahva emäs ja sen pKa-arvo tetrahydrofuraaniliuoksessa on 37,3. Se on hyvin reaktiivinen ja jopa sen liuokset voivat syttyä ilman vaikutuksesta palamaan. Yhdiste liukenee hiilivetyihin, kuten heksaaniin, ja eettereihin kuten dietyylieetteriin ja tetrahydrofuraaniin. 

Monien muiden orgaanisten litiumyhdisteiden tavoin litiumtetrametyylipiperidi muodostaa liuoksissa aggregaatteja. Hiilivedyissä yhdiste esiintyy joko syklisena trimeerinä tai tetrameerina, joista tetrameerinen muoto on yleensä vallitseva. Eetteriliuoksissa se esiintyy dimeerinä tai monomeerina.

## Valmistus ja käyttö
Litiumtetrametyylipiperididiä valmistetaan n-butyylilitiumin ja 2,2,6,6-tetrametyylipiperidiinin välisellä reaktiolla.

Litiumtetrametyylipiperididi on hyvin vahvasti emäksinen, mutta monista muista emäksistä poiketen se ei ole steerisestä esteestä johtuen nukleofiilinen ja tämän vuoksi sillä on käyttöä orgaanisessa synteesissä. Yhdiste kykenee poistamaan protonin jopa hiileltä ja muodostaa aromaattisia, heteroaromaattisia tai alifaattisia karbanioneja. Erityisen käytetty litiumtetrametyylipiperididi on enolaattien valmistuksessa ja sitä käytettäessä muodostuu pääasiassa E-stereokemian omaavia enolaatteja.

## Lähteet
T. V. Soong

**Soong Tzu-wen** (, myös **Soong Tse-vung** tai **Soong Tse-ven**, tunnettu yleisesti nimellä **T. V. Soong**; 4. joulukuuta 1894 Shanghai, Kiina – 24. huhtikuuta 1971 San Francisco, Yhdysvallat) oli kiinalainen suurliikemies, joka toimi useissa keskeisissä tehtävissä Kuomintang-puolueen johtamassa Kiinan tasavallan hallinnossa vuosina 1927–1949. Hänen sanottiin olleen yksi aikansa rikkaimmista ihmisistä.

T. V. Soong kuului Kiinan tasavallassa merkittävän aseman saavuttaneeseen Soongin perheeseen. Hänen isänsä oli liikemies Charlie Soong (synt. Han Jiaozhun). T. V. Soongin kolme siskoa menivät kaikki naimisiin Kiinan merkittävimpien miesten kanssa: Soong Ai-ling nai liikemies H. H. Kungin, Soong Ching-ling tasavallan perustajan Sun Yat-senin ja Soong Mei-ling generalissimus Tšiang Kai-šekin.

Soong opiskeli Yhdysvalloissa Harvardin yliopistossa ja palasi Kiinaan vuonna 1917. Hän ryhtyi pian toimimaan rahoitusalalla ja vuodesta 1923 hänestä tuli Etelä-Kiinaa hallinneen Kuomintang-puolueen päärahoittaja. Sun Yat-senin pyynnöstä hän perusti vuonna 1924 Kantonissa Kiinan keskuspankin. Neljä vuotta myöhemmin hän järjesti sen toiminnan uudestaan, jolloin siitä tuli varsinainen valtion keskuspankki. Soongista tuli vuonna 1925 Kuomintang-hallituksen valtiovarainministeri. Hän uudisti Kiinan verotusta ja lakkautti likinin eli Kiinan sisäisen tullimaksujärjestelmän. Vuosina 1928–1930 hän neuvotteli ulkovaltojen kanssa sarjan sopimuksia, joiden avulla Kiina sai takaisin 1800-luvulla menettämänsä oikeuden määrätä itse tullimaksuistaan ja valvoa niiden keräämistä. Soong erosi valtiovarainministerin tehtävästä 1931, mutta hänen vaikutusvaltansa säilyi suurena hänen mittavan omaisuutensa ja kansainvälisten suhteidensa ansiosta. Hän toimi myös lyhyesti pääministerinä syksyllä 1930.

Soong palasi Kiinan hallitukseen vuonna 1936. Kiinan–Japanin sodan aikana hän vastasi maan ulkosuhteista ja toimi vuosina 1942–1945 ulkoministerinä. Hän neuvotteli muun muassa sopimuksen, jolla ulkovaltojen kansalaisten eksterritoriaalioikeudet Kiinassa lakkautettiin. Hän oli myös yksi keskeisistä osallistujista vuoden 1945 San Franciscon konferenssissa, jossa perustettiin Yhdistyneet Kansakunnat. Soong toimi vuosina 1945–1946 kahdesti Kiinan pääministerinä. Vuodesta 1947 hän oli Guangdongin maakunnan kuvernöörinä. Manner-Kiinan jouduttua 1949 kokonaan kommunistien valtaan Soong muutti asumaan Yhdysvaltoihin, jossa hän jatkoi toimintaansa liike- ja pankkialalla. Soongin kuoltua hänen paperinsa lahjoitettiin Stanfordin yliopiston Hoover-instituutille.

## Lähteet

## Aiheesta muualla
Enkelinpesän kalliomaalaus

**Enkelinpesän kalliomaalaus** on sijaitsee Saimaan Siikaveden länsirannalla Kannusvuorella olevassa siirtolohkareiden muodostamassa luolamaisessa syvennyksessä Juvalla Etelä-Savossa. Kalliomaalauksen epätavallinen sijainti on herättänyt epäilyjä sen aitoidesta eli onko se kivikaudelta. Maalauksen ilmoitti Risto Salomaa 1990-luvulla, mutta se oli yleisessä tiedossa ainakin 1980-luvulla.  

## Kallio ja sen sijainti

Enkelinpesäksi nimitetään kolmen siirtolohkareen väliin jäävää onkaloa, joka sijaitsee Kannusvuorella Saimaan Siikaveden länsirannalla. Lohkareelta on matkaa Siikaveden rantaan yli 300 metriä ja se sijaitsee yli 50 metriä vedenpinnan yläpuolella. Onkalossa on pidetty suojaa huonolla säällä ja siellä on nykyään poltettu nuotiota. Paikan välittömässä läheisyydessä sijaitsee kesämökki.

Kalliovuoren nimessä oleva *"[[Noitarumpu|kannus]]"* (noidan rumpu) viittaa noituuteen ja rapautuneen siirtolohkareen muodostama onkalo sopisikin seidaksi erikoisen ulkomuotonsa ja kallion päällä olevan sijaintinsa perusteella. Tämän vuoksi maalaus voisi olla myös historialliselta ajalta.

## Maalaus
Maalattu alue sijaitsee 1,1 metriä maan pinnasta ja on metrin verran leveä. Maalaus koostuu epämääräisistä kuvioista, joita voidaan pitää kuvioiden katkelmina. Ne eivät muodosta tunnistettavia kuvioita ellei huomioida ehdotusta, että se olisi katkelma ihmishahmosta. Ihminen olisi silloin 80−90 senttimetriä pitkä.

## Lähteet
*
* 
* Luukkonen, Ismo: Enkelinpesä
* 

### Viitteet
Hideaway

**Hideaway** voi tarkoittaa ainakin seuraavia:

* *[[Hideaway (American albumi)|Hideaway]]*, America-yhtyeen albumi vuodelta 1976
* *[[Hideaway (Sailorin albumi)|Hideaway]]*, Sailor-yhtyeen albumi vuodelta 1978
* *[[Pakopaikka]]* (engl. *Hideaway*), Dean Koontzin romaani vuodelta 1992
* *[[Hideaway – Piilopaikka]]* (engl. *Hideaway*), Koontzin romaaniin perustuva kauhuelokuva vuodelta 1995
* Hideaway, paikkakunta Texasissa, Yhdysvalloissa.
* Hideaway - brittiläinen TV-sarja vuodelta 1986.
Major League Baseball -kausi 1934

**Major League Baseball -kauden 1934** päätteeksi pelatussa World Series -ottelusarjassa kohtasivat Detroit Tigers ja St. Louis Cardinals. Molemmat nousivat liigansa mestareiksi edellisen kauden viidenneltä sijalta. American Leaguen hallitseva mestari Senators romahti peräti seitsemännelle sijalle. Cardinals, joka vei National Leaguen mestaruuden vain kahden voiton erolla Giantsiin, voitti mestaruuden voitoin 4–3. Toinen MLB:n All-Star -ottelu pelattiin Polo Groundsilla, New Yorkissa 10. heinäkuuta 1934. AL voitti juoksuin 9–7.

## Runkosarjan sarjataulukot

 

## Aiheesta muualla

* Baseball almanakka - American League 1934 
* Baseball almanakka - National League 1934 
* Baseball almanakka - World Series 1934 
* Baseball almanakka - All-Star Game 1934
Kainmonarkki

**Kainmonarkki** (*Symposiachrus leucurus*) on monarkkien heimoon kuuluva varpuslintu. 

## Levinneisyys
Kainmonarkkia tavataan Indonesiassa Kain saaristossa. Lajin on kuvattu olevan yleinen tai hyvin yleinen, mutta sen levinneisyysalue on hyvin pieni. Se on luokiteltu silmälläpidettäväksi, mutta uhanalaisuusluokituksen varmistaminen vaatii lisää tutkimuksia.

## Lähteet
Djampeanmonarkki

**Djampeanmonarkki** (*Symposiachrus everetti*) on monarkkien heimoon kuuluva varpuslintu.

## Levinneisyys
Djampeanmonarkkia tavataan Indonesiassa Tanah Jampean saarella. Lajia uhkaa elinympäristöjen tuhoutuminen, ja se on luokiteltu erittäin uhanalaiseksi.

## Lähteet
Nimiavaruus

**Nimiavaruus** on tietojenkäsittelytieteessä formaalin kielen symboleja yhteen nippuun sitova määre.   

Nimiavaruuksia käytetään tyypillisesti ohjelmointikielissä, tiedostojärjestelmissä ja tietoverkoissa. Ohjelmointikielissä nimiavaruuksia käytetään jäsentämään ohjelmiston sisällä käytettäviä tunnisteita siten, ettei eri konteksteissa käytettyjen nimien välille synny päällekkäisyyksiä. Näin esimerkiksi ohjelman aliohjelmalla ja muuttujalla voi olla sama nimi. Tiedostojärjestelmissä nimiavaruus mahdollistaa nimien asettamisen tiedostoille sekä hakemistoille. Tietoverkoissa eri resursseille voidaan vastaavasti antaa nimet, jolloin kommunikointi laitteiden välillä on mahdollista. Samassa nimiavaruudessa ei voi olla samoja nimiä, vaikka ne tarkoittaisivatkin eri asioita.  

## Ohjelmointikielissä
Ohjelmointikielissä nimiavaruus osoitetaan nimiavaruuden tunnisteella sekä paikallisella nimellä. 

C++-kielessä nimiavaruuksia käytetään osoittamaan yhteenliittyviä kokonaisuuksia (kuten mm. funktiot, luokat, enumeraatiot) ja joissa ei saisi olla törmäyksiä muiden vastaavasti nimettyjen kanssa. 
Nimiavaruuksien ulkopuolelta viittaamiseen käytetään kaksoispisteitä erottimena tai määrittämällä synonyymi, jolloin nimiavaruutta ei tarvitse toistaa viitatessa siihen. Nimiavaruudet voi määrittää itse ja on mahdollista käyttää sekä sisäkkäisiä nimiavaruuksia että nimiavaruuksien aliasointia.

Java käyttää nimiavaruuden osoittamiseen pakettinimiin perustuvaa hierarkiaa pistenotaatiolla: paketti osoittaa yhteenkuuluvien luokkien ryhmää ja määrittää nimiavaruuden johon ne kuuluvat. Luokan on sekä yksinkertainen nimi että täyspitkä nimi (), joka sisältää sen paketin johon se kuuluu. 
Luokan `java.lang.String` pakettinimi on `java.lang` ja yksinkertainen nimi on `String`. 

Kaikki ohjelmointikielet eivät tue nimiavaruuksia. Tällaisia ovat mm. C sekä Objective-C.

## Katso myös
* Linux-nimiavaruudet

## Lähteet
Mina (laulaja)

**Mina** (koko nimi **Mina Anna Maria Mazzini**; s. 25. maaliskuuta 1940 Busto Arsizio, Italia) on yksi kaikkien aikojen menestyneimmistä italialaislaulajista. Mina saavutti vankan suosion Italian television varietee-ohjelmissa ja oli maansa tunnetuimpia popmusiikin esittäjiä 1960-luvun puolivälistä 1970-luvun puoliväliin. Hänellä on kolmen oktaavin ääniala.

Mina oli Italian myyntilistojen kärjessä viidentoista vuoden ajan. Hänen tuotannostaan on noussut Italian listoille 77 albumia ja 71 singleä.

Minan viimeiset julkiset esiintymiset olivat vuonna 1978, mutta levytysuraa hän on jatkanut senkin jälkeen. Vuonna 1989 hän sai Sveitsin kansalaisuuden. Mina meni naimisiin pitkäaikaisen miesystävänsä, sveitsiläisen kardiologin Eugenio Quainin kanssa vuonna 2006.

## Diskografia
### Albumit
* *Tintarella di luna* (1960)
* *Il cielo in una stanza* (1960)
* *Due note* (1961)
* *Moliendo café* (1962)
* *Renato* (1962)
* *Stessa spiaggia, stesso mare* (1963)
* *Mina* (1964)
* *Studio Uno* (1965)
* *Studio Uno 66* (1966)
* *Mina 2* (1966)
* *Sabato sera - Studio Uno ’67* (1967)
* *Dedicato a mio padre* (1967)
* *Le più belle canzoni italiane interpretate da Mina* (1968)
* *Canzonissima ’68* (1968)
* *I discorsi* (1969)
* *Mina for You* (1969)
* *...bugiardo più che mai... più incosciente che mai...* (1969)
* *Mina canta o Brasil* (1970)
* *...quando tu mi spiavi in cima a un batticuore...* (1970)
* *Mina* (1971)
* *Cinquemilaquarantatre* (1972)
* *Altro* (1972)
* *Frutta e verdura* (1973)
* *Amanti di valore* (1973)
* *Mina<sup>®</sup>* (1974)
* *Baby Gate* (1974)
* *La Mina* (1975)
* *Minacantalucio* (1975)
* *Singolare* (1976)
* *Plurale* (1976)
* *Mina quasi Jannacci* (1977)
* *Mina con bignè* (1977)
* *Attila* (1979)
* *Kyrie* (1980)
* *Salomè* (1981)
* *Italiana* (1982)
* *Mina 25* (1983)
* *Catene* (1984)
* *Finalmente ho conosciuto il conte Dracula...* (1985)
* *Sì, buana* (1986)
* *Rane supreme* (1987)
* *Ridi pagliaccio* (1988)
* *Uiallalla* (1989)
* *Ti conosco mascherina* (1990)
* *[[Caterpillar (albumi)|Caterpillar]]* (1991)
* *Sorelle Lumière* (1992)
* *Mina canta i Beatles* (1993)
* *Lochness* (1993)
* *Canarino mannaro* (1994)
* *Pappa di latte* (1995)
* *Cremona* (1996)
* *Napoli* (1996)
* *Leggera* (1997)
* *Mina Celentano* (1998)
* *Olio* (1999)
* *Mina n° 0* (1999)
* *Dalla terra* (2000)
* *Sconcerto* (2001)
* *Veleno* (2002)
* *Napoli secondo estratto* (2003)
* *Bula Bula* (2005)
* *L’allieva* (2005)
* *Bau* (2006)
* *Todavía* (2007)
* *Sulla tua bocca lo dirò* (2009)
* *Facile* (2009)
* *Caramella* (2010)
* *Piccolino* (2011)
* *12* (2012)
* *Christmas Song Book* (2013)
* *Selfie* (2014)
* *Le Migliori* (2016)
* *Maeba* (2018)
* *Mina Fossati* (2019)
* *[[Ti amo come un pazzo]]* (2023)

## Lähteet

## Aiheesta muualla
Dirty South (DJ)

**Dirty South** (oikealta nimeltään **Dragan Roganović**) (s. 15. marraskuuta 1978 Belgrad) on serbialais-australialainen musiikintuottaja ja DJ.

## Ura
Dirty South syntyi Belgradissa, mutta muutti perheensä kanssa Australiaan ollessaan 13-vuotias. Dirty South aloitti musiikintuottamisen virallisesti vuonna 2004, jolloin hän alkoi tuottaa musiikkia Dirty South -nimellä ja vuotta myöhemmin hän solmi levytyssopimuksen Various Labels Phazingin kanssa. Hän alkoi pian tehdä remixejä tunnetuista kappaleista ja vuodesta 2007 lähtien hänet on esiintynyt DJ Mag top 100 -listauksessa.

Vuonna 2010 Dirty South aloitti oman levy-yhtiönsä, Phazing Recordsin, toiminnan. Hän julkaisi ensimmäisen albuminsa vuonna 2013.

## Diskografia
### Studioalbumit
**[[Speed of Life (albumi)|Speed of Life]]* (2013)

### Singlet
* 2005 Sleazy
* 2006 Dirty South EP
* 2007 Everybody Freakin' (feat. MYNC Project)
* 2007 Let it Go (feat. Rudy)
* 2007 Minority
* 2008 Better Day (feat. Paul Harris & Rudy)
* 2008 D10
* 2008 Shield (feat. D Ramirez)
* 2008 The End (The Doors' sample)
* 2009 Open Your Heart (feat. Axwell)
* 2009 Alamo
* 2009 We Are (feat. Rudy)
* 2009 Meich (feat. Sebastian Ingrosso)
* 2009 How Soon Is Now (feat. David Guetta, Sebastian Ingrosso, Julie McKnight)
* 2010 Stopover (& Mark Knight)
* 2010 Phazing (feat. Rudy)
* 2011 Alive (& Thomas Gold) (feat. Kate Elsworth)
* 2011 Walking Alone (& Those Usual Suspects) (feat. Erik Hecht)
* 2012 Eyes Wide Open (& Thomas Gold feat. Kate Elsworth)
* 2012 City Of Dreams (& Alesso)
* 2012 Rift (& Michael Brun)
* 2013 Halo (& Deniz Koyu)

## Lähteet

## Aiheesta muualla
*Virallinen kotisivu
H. H. Kung

**Kung Hsiang-hsi** (, tunnettu yleisesti nimellä **H. H. Kung**; 11. syyskuuta 1880 Taigu, Shanxi, Kiina – 15. elokuuta 1967 Locust Valley, New York, Yhdysvallat) oli kiinalainen liikemies ja poliitikko, jolla oli merkittävä rooli Kuomintang-puolueen johtamassa Kiinan tasavallan hallinnossa 1920–1940-luvuilla. Hän toimi Kiinan valtiovarainministerinä vuosina 1933–1944 ja pääministerinä vuosina 1938–1939.

Kung kuului vanhaan kauppiassukuun. Hän kävi lähetyskoulua, opiskeli Yhdysvalloissa ja valmistui vuonna 1907 taloustieteen maisteriksi Yalen yliopistosta. Palattuaan Kiinaan hän tutustui vallankumousjohtaja Sun Yat-seniin, jonka vaimo Soong Ching-ling oli Kungin vaimon Soong Ai-lingin sisar. Sun Yat-senin kuoltua vuonna 1925 Kung ryhtyi tukemaan Kuomintangin uutta johtajaa Tšiang Kai-šekiä, joka nai hänen vaimonsa toisen siskon Soong Mei-lingin. Kungista tuli vuonna 1928 Kiinan kauppa- ja teollisuusministeri sekä vuonna 1933 valtiovarainministeri. Hän irrotti Kiinan valuutan hopeakannasta ja kytki sen kansainväliseen valuuttajärjestelmään, mikä osoittautui hyödylliseksi Kiinan–Japanin sodan aikana. Kungista tuli vuonna 1938 Kiinan pääministeri, kun Tšiang Kai-šek erosi hallituksen johdosta omistautuakseen ylipäällikön tehtävälle. Tšiang Kai-šek palasi pääministeriksi seuraavana vuonna, mutta Kung jatkoi varapääministerinä ja valtiovarainministerinä sodan loppuun asti.

Kung muutti Yhdysvaltoihin Kiinan sisällissodan aikana vuonna 1947, ja asui siellä loppuikänsä.

## Lähteet

## Aiheesta muualla
Orpo (Hylätty)

**Orpo (Hylätty)** on suomalaisen taiteilijan Albert Gebhardin öljyvärityö kankaalle vuodelta 1895. Kooltaan työ on 52×66 cm ja se kuuluu Ateneumin taidemuseon kokoelmiin, jonne se ostettiin heti sen valmistumisvuonna, vuonna 1895.

Albert Gebhardin aihe *Orpo*-maalauksessa oli melko harvinainen maalauksen syntyessä. Hän halusi tuoda siinä esille köyhälistön lapsen kovan osan, minkä hän teki tyylikkäästi ihmisarvoa kunnioittaen, vähäeleisesti, mutta intensiivisesti. Köyhiä kansanihmisiä oli laatukuvana kuvattu aikaisemminkin, mutta Gebhardin työ on selkeästi kantaa ottava.

Albert Gebhard käytti *Orpo*-maalauksessa suuria väripintoja, vaikka tekotapa on muutoin naturalistinen. Hän ikään kuin pelkistää suurpiirteisesti tässä työssä, mitä tapaa hän käytti muulloinkin. Gebhard oli opiskellut Pariisissa vuosina 1890-1891 ja kiinnostunut siellä symbolismista ja syntetistisistä tyylikeinoista. Näitä hän opettelikin. Pelkistävä suurpiirteisyys säilyi sitten pitempään hänen ilmaisussaan, mutta symbolismin vaihe jäi sinällään lyhyeksi.

*Orpo*-maalauksen leveästi sivellyissä tummissa väreissä on nähty yhteyksiä Manet’n varhaisiin töihin. Manet olikin 1890-luvulla nuorten symbolististen taiteilijoiden arvostama esikuva tuon varhaisajan töillään. Niissä hän käytti niukkaa väriharmoniaa ja keskitti eli karsi yksityiskohtia töistään. 

## Lähteet

## Aiheesta muualla
* Maalaus Suomen Kansallisgallerian sivuilla: Kokoelmat: Orpo. http://kokoelmat.fng.fi/app?action=page&si=http%3A%2F%2Fwww.muusa.net%2FE42_Object_Identifier%2FA_I_593
Burunmonarkki

**Burunmonarkki** (*Symposiachrus loricatus*) on monarkkien heimoon kuuluva varpuslintu. 

## Levinneisyys
Burunmonarkkia tavataan Indonesiassa Burun saarella. Lajin on raportoitu olevan suhteellisen yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Kafiaunmonarkki

**Kafiaunmonarkki** (*Symposiachrus julianae*) on monarkkien heimoon kuuluva varpuslintu. 

## Levinneisyys
Kafiaunmonarkkia tavataan Indonesiassa pinta-alaltaan 144 neliökilometrin kokoisella Kafiaun saarella. Laji on yleinen alankometsissä, mutta on vähenemässä elinympäristöjen tuhoutumisen takia, ja se on luokiteltu silmälläpidettäväksi.

## Lähteet
The Scenes

**The Scenes** on vuonna 2009 Oulussa perustettu rockyhtye.

Vuonna 2013 yhtye solmi keikkamyyntisopimuksen Euroopan suurimpiin ohjelmatoimistoihin kuuluvan X-Ray Touringin kanssa, jonka artisteihin kuuluvat muiden muassa Coldplay, Queens of the Stone Age sekä Blur.

Kirjailija Miki Liukkonen toimi ennen kuolemaansa yhtyeen toisena kitaristina ja säveltäjänä 

## Kiertueet
Ensimmäisen albumin julkaisua seuranneiden klubi- sekä festivaalikeikkojen jälkeen yhtye suuntasi laajalle neljän viikon kiertueelle Britanniaan toukokuussa 2014.

## Diskografia
### Studioalbumit

### Singlet
**Anorexia Is Boring*, 2014
**December Heat*, 2013
**to Fix Revolving Antlers*, 2013

## Musiikkivideot

* "Anorexia Is Boring" (2014 – ohj. Aki Roukala)
* "December Heat" (2013 – ohj. Miki Liukkonen ja Matias Haataja)

## Lähteet

## Aiheesta muualla

* Yhtyeen verkkosivut
* 
* The Scenes Soundcloudin sivuilla
Biakinmonarkki

**Biakinmonarkki** (*Symposiachrus brehmii*) on monarkkien heimoon kuuluva varpuslintu. 

## Levinneisyys
Biakinmonarkkia tavataan Indonesiassa Biakin ja Supiorin saarilla. Laji on rajoittunut hakkaamattomiin alankometsiin, ja sitä uhkaa elinympäristöjen tuhoutuminen. Se on luokiteltu silmälläpidettäväksi.

## Lähteet
Thaana

**Thaana** (divehiksi ތާނަ‎ *thaana*, äännetään ) on Malediiveilla puhutun divehin kielen kirjoitusjärjestelmä.

## Historia

Divehin kirjoittamiseen käytettiin Malediiveilla pitkään *dives akuru* -kirjaimistoa (vap. suom. ”saarikirjaimet”), jonka ensimmäiset esiintymät ovat 700-luvulta jaa. Dives akuru perustui grantha-aakkostoon, joka periytyi edelleen brahmi-kirjoituksesta.

Thaana-aakkosto kehitettiin 1700-luvun alussa, ja ensimmäisen kerran se esiintyi virallisissa dokumenteissa vuonna 1703. Osa thaanan kirjaimista lainattiin dives akurusta ja osa mukailtiin persialaisten numeromerkkien pohjalta. Vokaalien ilmaiseminen konsonanttikirjaimen päälle merkittyinä tarkkeina suunniteltiin arabialaisen kirjaimiston vokaalitarkejärjestelmän perusteella. Toisin kuin arabialaisessa tekstissä, thaanassa vokaalien merkitseminen on pakollista.

## Konsonantit
Konsonantit eivät esiinny thaanalla kirjoitetussa tekstissä koskaan yksinään, vaan niihin liitetään aina joko vokaalimerkki tai vokaalin puuttumista ilmaiseva *sukun*-tarke. Alifu-konsonantilla ei ole omaa äännearvoa ja sitä käytetään ilmaisemaan vokaaleja, joilla ei ole edeltävää konsonanttia, esimerkiksi sanan alussa.

### Arabiasta lainatut konsonantit
Divehin kirjoittamiseen tarvittavien kirjainten lisäksi thaanaan kuuluu joukko konsonantteja, joita käytetään ainoastaan arabian translitterointiin.

## Vokaalit
Vokaaleilla ei ole omia itsenäisiä merkkejä, vaan ne esitetään aina tarkemerkkeinä konsonanttikirjaimen ylä- tai alapuolella. Itsenäiset vokaalit esimerkiksi sanan alussa kirjoitetaan konsonantin އ *alifu* avulla.

## Sukun
Konsonantit, joita ei seuraa vokaali, merkitään ympyränmuotoisella *sukun*-tarkkeella konsonantin yläpuolella, esim. ކް‎ *k*. Sekä vokaalitarkkeiden että sukunin käyttäminen on thaanan oikeinkirjoituksessa pakollista; tästä seuraa, että konsonanttia ei kirjoiteta koskaan yksin, vaan siihen liittyy aina joko sukun tai jokin vokaalitarke.

Sukunilla varustetulla alifu-konsonantilla (އް‎) merkitään sanan lopussa esiintyvää glottaaliklusiilia, esim. ފައް‎‎ *fa’* .‎ Sanan keskellä alifun ja sukunin yhdistelmä ilmaisee seuraavan konsonantin ääntymistä geminaattana, esim. ބައްދަލު‎‎‎ *ba’dhalu* .

## Lähteet

## Aiheesta muualla
Li Zongren

**Li Zongren** (Wade-Giles: **Li Tsung-jen**; 13. elokuuta 1890 Guilin, Guangxi – 30. tammikuuta 1969 Peking) oli kiinalainen sotapäällikkö. Hän johti 1920-luvulla niin sanottua Guangxin klikkiä ja toimi Kiinan tasavallan vt. presidenttinä 1949–1950, mutta joutui jättämään tehtävänsä ajauduttuaan välirikkoon Tšiang Kai-šekin kanssa.

Li valmistui upseeriksi Guangxin maakunnan sotilasakatemiasta. Hän liittyi vallankumousjärjestö Tongmenghuihin ja osallistui keskeisiin vallankumoustapahtumiin tasavallan alkuvuosina. Liittyessään Kuomintangiin vuonna 1923 hän hallitsi jo sotaherrana suurta osaa Guangxista. Vuosina 1924–1925 hän toimi virallisesti Kuomintang-hallituksen nimittämänä Guangxin kuvernöörinä ja ajoi yhdessä Huang Shaohongin sekä Bai Chongxin kanssa kaikki muut sotajoukot pois maakunnan alueelta. Pohjoisen sotaretken aikana Li komensi Kuomitangin seitsemättä armeijaa ja vuonna 1927 hänet nimitettiin neljännen armeijaryhmän johtoon. Hän kuitenkin riitautui jo kaksi vuotta myöhemmin Tšiang Kai-šekin kanssa. Sen jälkeen hän keskittyi useiden vuosien ajan lähinnä Guangxin paikallisiin asioihin.

Kiinan–Japanin sodassa Li toimi niin sanotun viidennen sota-alueen komentajana. Hän saavutti menestystä Taierzhuangin taistelussa, jossa hän onnistui tilapäisesti pysäyttämään japanilaisten etenemisen kohti Xuzhouta. Kiinan sisällissodan aikana Li valittiin huhtikuussa 1948 varapresidentiksi, vaikka Tšiang Kai-šek oli tukenut hänen vastaehdokastaan Sun Fota. Tšiangin erottua presidentinvirasta Listä tuli tammikuussa 1949 Kiinan tasavallan vt. presidentti. Hän kuitenkin jätti Kiinan saman vuoden joulukuussa matkustaen Yhdysvaltoihin sairaalahoitoon. Tällöin Tšiang Kai-šek ryhtyi uudelleen johtamaan tasavallan hallitusta ja julistautui maaliskuussa 1950 jälleen presidentiksi. Li kieltäytyi tunnustamasta tätä ja syytti Tšiangia vallankaappauksesta. Vuonna 1954 Taiwanilla toiminut parlamentti vapautti Lin virallisesti myös varapresidentin tehtävistä. Li asui Yhdysvalloissa vuoteen 1965 asti, jolloin hän muutti asumaan viimeisiksi vuosikseen Kiinan kansantasavaltaan.

## Lähteet

## Aiheesta muualla
Oijustie

**Oijustie** on taiteilija Pekka Halosen öljyvärityö kankaalle vuodelta 1892. Kooltaan tämä Halosen merkittäviin töihin kuuluva *Oijustie* on 145×92 cm ja se on hankittu Ateneumin taidemuseon kokoelmiin vuonna 1955.

*Oijustie* on maalattu Ruskealassa Myllykylän naapurissa. Siinä kaksi naista on lankkuja pitkin kävellen ylittämässä kapeaa joenuomaa. He ovat suuntaamassa kohti rakennusryhmää, joka näkyy diagonaalisena kokonaisuutena horisonttia alempana. Sieltä Halonen on itse kommentoinut näkyvän yhden muita rakennuksia vaaleamman uudisrakennuksen. Maalauksessa lähempänä näkyvät pätkityt tukit saattavat myös liittyä rakentamiseen.

Näkymällä on hetkellisyyden leima, kun maalauksessa etualalla näkyvä nainen on kantamuksineen kääntynyt kohti läsnäolevaa taiteilijaa. Päivä on pilvinen ja ulkotakeissaan, huivit päissään kulkevat naiset marssivat rauhallisesti kohti rakennuksia. Etualan naisen kasvot ovat epätarkat, mikä on melkein tavallista Haloselle, joka joskus muulloinkin vältti mallin katseen tarkkaa kuvaamista. Maalauksen ilmanala on selkeästi kostea ja taivas on kauttaaltaan pilvessä.

Pekka Halonen oli palannut keväällä 1892 Pariisista Suomeen ja lähtenyt monen muun taiteilijan tapaan matkalle Karjalaan. Nouseva karelianismi oli saanut taiteilijoita vuodesta 1890 alkaen lähtemään tänne. Karjalassa Halonen asusti veljensä luona Sortavalan Myllykylässä. Tätä seutua hän kuvasi elämänsä aikana myöhemmissäkin töissään. Osin asiaan vaikutti varmaan se, että hän löysi myös tulevan vaimonsa Myllykylästä.

## Lähteet

## Aiheesta muualla
* Maalaus Suomen Kansallisgallerian sivuilla: Kokoelmat: Oijustie. http://kokoelmat.fng.fi/app?action=page&si=http%3A%2F%2Fwww.muusa.net%2FTeos_A96F748B-362B-4A4A-93C5-AFA4AF93C139
Akinori Nishizawa

**Akinori Nishizawa** (s. 18. kesäkuuta 1976 Shizuoka) on japanilainen entinen jalkapalloilija.

## Jalkapallomaajoukkue
Hän edusti Japanin maajoukkuetta vuosina 1997–2002.

## Tilastot

## Aiheesta muualla
*National Football Teams
*Japan National Football Team Database
Vanha-Kastilia

**Vanha-Kastilia** () on historiallinen alue Espanjassa. Se on nykyään jaettu Cantabrian, Burgosin, La Riojan, Sorian, Segovian, Ávilan, Valladolidin ja Palencian maakuntiin. 

Keskiajalla Vanha-Kastilia muodosti Kastilian kuningaskunnan yhdessä Uuden-Kastilian kanssa. Nykyinen maakuntajako syntyi 1700–1800-luvuilla.

## Lähteet
Tomokazu Myōjin

**Tomokazu Myōjin** (, s. 24. tammikuuta 1978 Hyōgo, Japani) on japanilainen jalkapalloilija.

## Jalkapallomaajoukkue
Myōjin edusti Japanin jalkapallomaajoukkuetta vuosina 2000-2002.

## Tilastot

## Aiheesta muualla
*National Football Teams
*Japan National Football Team Database
Timo Vaittinen

**Timo Vaittinen** (s. 1976) on suomalainen, nykyisin Helsingissä asuva ja työskentelevä kuvataiteilija. Hänen töitään on verrattu 1960-luvun psykedeeliseen kuvastoon, kuten op-taiteeseen. Niitä on ollut esillä muun muassa SIC-galleriassa Helsingissä, Porin taidemuseossa, Villa Artussa Hyvinkäällä, Kuopion taidemuseossa, Gallery Steinsland Berlinerissä Tukholmassa sekä Nykytaiteen museo Kiasmassa.

Kesällä 2014 Vaittinen on mukana Kiasman ja Marimekon yhteisnäyttelyssä, joka kantaa nimeä Kimpassa.

### Julkisia teoksia
* LXD 2017, Helsinki

## Lähteet

## Aiheesta muualla

* Timo Vaittisen verkkosivut
* Taidevartti: Timo Vaittinen – 616
Grantha

**Grantha** oli brahmi-kirjoituksesta periytynyt kirjoitusjärjestelmä, joka oli käytössä osassa Etelä-Intiaa 500-luvulta 1100-luvulle jaa. Sitä käytettiin tamilinkielisillä alueilla sanskritin kirjoittamiseen. Moderni malajalamilainen kirjaimisto periytyy grantha-aakkostosta, minkä lisäksi granthalla oli tärkeä vaikutus muiden eteläintialaisten kirjoitusjärjestelmien, kuten tamililaisen ja sinhalilaisen kirjaimiston, kehittymisessä.

Grantha-kirjaimet lisättiin Unicode-standardin versioon 7.0, joka julkaistiin kesällä 2014.

## Lähteet

## Aiheesta muualla
Minor League Baseball -kausi 1911

**National Association of Professional Baseball Leagues** (vuodesta 1999 alkaen **Minor League -baseball**) **-kausi 1911** katsotaan sisältäneen 58 erillistä liigaa. 

## A-luokan liigat

* American Association - voittaja Minneapolis Millers
* Eastern League - voittaja Rochester Bronchos
* Pacific Coast League - voittaja Portland Beavers
* Southern Association - voittaja New Orleans Pelicans
* Western League - voittaja Denver Grizzlies

## B-luokan liigamestarit
* Central League (1887-2005) - Dayton Veterans
* Connecticut State League (1884-1912) - Springfield Ponies
* Illinois-Indiana-Iowa League (1886-1961) - Peoria Distillers
* New England League (1877-1949) - Lowell Tigers
* New York State League (1884-1917) - Wilkes-Barre Barons
* Northwestern League (1879-1917) - Vancouver Beavers
* Texas League (1888-nykyisin AA-luokitus) - Austin Senators
* Tri-State League (1888-1955) - Reading Pretzels

## Lähteet
* Baseball reference - 1911 Minor League Baseball

### Viitteet
Mesylaatti

**Mesylaatti** (CH3SO3-) on metaanisulfonihapon (CH3SO3H) suola tai esteri. Mesylaatit ovat orgaanisia yhdisteitä, joilla on toiminnallinen ryhmä: CH3SO2O-R ja lyhenne MsO-R, jossa R on orgaaninen substituentti. Mesylaatti on erinomainen nukleofiilisten substituutioreaktioiden lähtevä ryhmä. 

**Mesyyli** on metaanisulfonyyliryhmä, CH3SO2- ( Ms- ). Esimerkiksi metaanisulfonyylikloridia kutsutaan usein mesyylikloridiksi.

## Valmistaminen
Mesylaatteja voidaan valmistaa alkoholeista ja metaanisulfonyylikloridista emäksen, esimerkiksi trietyyliamiinin läsnä ollessa. Mesylaatteja voidaan myös valmistaa alkoholeista metaanisulfonianhydridin avulla.

## Katso myös
* Tosylaatti

## Lähteet
Ryūji Bando

**Ryūji Bando** (, s. 2. elokuuta 1979 Hyōgo, Japani) on japanilainen jalkapalloilija.

## Jalkapallomaajoukkue
Hän edusti Japanin maajoukkuetta vuosina 2006-2008.

## Tilastot

## Aiheesta muualla
*National Football Teams
*Japan National Football Team Database
Hanna Vihriälä

**Hanna Vihriälä** (ent. **Jaanisoo**, s. 1974 Oulainen) on suomalainen nykytaiteilija ja kuvanveistäjä. Hänen teoksiaan on nähty lukuisissa taidemuseoissa ja -gallerioissa sekä Suomessa että ulkomailla. Hänen töitään on myös monissa julkisissa tiloissa sekä museoiden kokoelmissa.

Vihriälä on opiskellut kuvataidetta Limingan taidekoulussa ja Lapin yliopistossa. Hän valmistui kuvanveistäjäksi Viron taideakatemiasta ja on suorittanut taiteen maisterin tutkinnon Helsingin Kuvataideakatemiassa.

Helsingin Malminkartanossa on Vihriälän vuonna 2011 paljastettu kolmiosainen teos *[[Laidunmaa]]*. Kesällä 2014 Vihriälä oli mukana Kiasman ja Marimekon yhteisnäyttelyssä, joka kantoi nimeä *Kimpassa*. Hänen näyttelyssä esillä ollut teoksensa *Makea seinäruusu* koostui 200&nbsp;000 karkista. Vihriälän veistosinstallaatio *Päivänvalossa* oli esillä kesän 2017 ajan Vaasan Taidehallin edustalla.

Vihriälä asuu ja työskentelee Tampereella.

## Kuvia julkisista teoksista

Tiedosto:Hajuaistit aakkosjärjestyksessä by Hanna Vihriälä.JPG|*Hajuaistit aakkosjärjestyksessä*, 2003, Tampere.
Tiedosto:Hanna Jaanisoo Valineet prinsessan loytamiseksi 2003.JPG|*Välineet prinsessan löytämiseksi*. 2003, Pirkkala.
Tiedosto:Hanna Jaanisoo, Calvus, nuori ukkospilvi 1.jpg|*Calvus, nuori ukkospilvi* 2008, Kotka Haukkavuoren puisto.
Tiedosto:Malminkartano-split-rock fiwiki.jpg|*[[Laidunmaa]]* (osa teoksesta), 2011, Helsinki.
Tiedosto:Hanna Vihriälä – Laidunmaa, osa Kiviaidan varjo – Malminkartano 2011.jpg|*Laidunmaa* 2011, osa *Kiviaidan varjo*.
Laidunmaa perhosten varjot by Vihriälä 1.JPG|Laidunmaa, perhosten varjot.
Tiedosto:Hanna Vihriala Elephant Square – Norsuaukio 2011 .jpg|*Norsuaukio*, 2011, Turku.
Tiedosto:Hanna Vihriala Lapinvesitahti 2015.JPG|*Lapinvesitähti*, 2015, Tampere.
Tiedosto:Ketohanhikki by Hanna Vihriälä.JPG|*Ketohanhikki*, 2017, Espoo.
Tiedosto:Päivänvalossa by Vihriälä 2017 Vaasa.JPG|*Päivänvalossa*, 2017 (määräaikainen esillepano), Vaasa.
Tiedosto:Hanna Vihriälä Happilautta 2019.jpg|*Happilautta*, 2019, Oulu.
Paula Ollikainen ja Hanna Vihriälä Suuria ajatuksia 2021.jpg|Paula Ollikainen ja Hanna Vihriälä: Suuria ajatuksia 2021 Vuores Tampere.


## Lähteet

## Aiheesta muualla
* Hanna Vihriälän kotisivut
*
Saido Berahino

**Saido Berahino** (s. 4. elokuuta 1993 Bujumbura, Burundi) on Burundissa syntynyt englantilainen jalkapalloilija, joka edustaa Englannin Valioliigassa pelaavaa Stoke Cityä. Oikeajalkaisen Berahinon pelipaikka on keskushyökkääjä. Stoke Cityn lisäksi Berahino on pelannut West Bromwich Albionissa, Northampton Townissa, Brentford ja Peterborough Unitedissa. Hän pelasi myös vuosina 2013–2015 Englannin alle 21-vuotiaiden jalkapallomaajoukkueessa, jossa hän teki 12 ottelussa kymmenen osumaa. 

Berahino teki läpimurtonsa Valioliigassa kaudella 2014–2015, jolloin hän pelasi jokaisessa 38 ottelussa viimeistellen 14 maalia.

## Lähteet

* http://www.transfermarkt.co.uk/en/saido-berahino/profil/spieler_128897.html?from=direktErgebnis
Kätkijät (täsmennyssivu)

**Kätkijät** tai **The Borrowers** voi tarkoittaa ainakin seuraavia:

* *[[Kätkijät]]* (engl. *The Borrowers*), Mary Nortonin lastenromaani vuodelta 1952
** *[[The Borrowers (vuoden 1973 elokuva)|The Borrowers]]*, romaaniin perustuva televisioelokuva vuodelta 1973
** *[[Kätkijät (televisiosarja)|Kätkijät]]* (engl. *The Borrowers*), romaaniin perustuva television minisarja vuodelta 1992
** *[[Kätkijät (vuoden 1997 elokuva)|Kätkijät]]* (engl. *The Borrowers*), romaanin brittiläinen elokuvasovitus vuodelta 1997
** *[[Kätkijät (vuoden 2010 elokuva)|Kätkijät]]*, Studio Ghiblin vuoden 2010 animaatiosovitus romaanista
** *[[The Borrowers (vuoden 2011 elokuva)|The Borrowers]]*, romaaniin perustuva televisioelokuva vuodelta 2011.
Kōji Yamase

**Kōji Yamase** (, s. 22. syyskuuta 1981 Hokkaidō, Japani) on japanilainen jalkapalloilija, pelipaikaltaan keskikenttäpelaaja. Hän on pelannut koko seurauransa Japanissa. Hän on pelannut Japanin maajoukkueessa 13 maaottelua.

Yamase on edustanut Japanin kahdella korkeimmalla sarjatasolla Consadole Sapporoa, Urawa Red Diamondsia, Yokohama F. Marinosia, Kawasaki Frontalea, Kyoto Sangaa, Avispa Fukuokaa, Ehimeä ja vuodesta 2022 alkaen Renofa Yamaguchia. Hän on pelannut vuoden 2024 loppuun mennessä J1 Leaguessa 293 ottelua, joissa hän on tehnyt 59 maalia, ja J2 Leaguessa 358 ottelua, joissa hän on tehnyt 37 maalia. Hän voitti Urawa Red Diamondsin joukkueessa Japanin liigacupin vuonna 2003 ja teki tuolla kaudella maalin toisessa välieräottelussa ja loppuottelussa.

Yamase pelasi Japanin A-maajoukkueessa 13 ottelua vuosina 2006-2010. Hän teki näissä maaotteluissa viisi maalia: yhden elokuussa 2007 ystävyysottelussa Kamerunia vastaan, kaksi tammikuussa 2008 ystävyysottelussa Bosnia ja Hertsegovinaa vastaan, yhden helmikuussa 2008 Itä-Aasian mestaruuskilpailuissa Kiinaa vastaan ja yhden kolme päivää myöhemmin samassa turnauksessa Etelä-Koreaa vastaan.

## Maaottelutilastot
Lähde: 

## Lähteet

## Aiheesta muualla
*National Football Teams
*Japan National Football Team Database
Vihreä leski

**Vihreä leski** on Jaakko Pakkasvirran ohjaama elokuva vuodelta 1968. Se kertoo turhautuneen tapiolalaisen kotirouvan elämästä. Vaikka se oli ajan kohuelokuva, sen yleisömenestys oli kuitenkin vuoden 1968 näytelmäelokuvien toiseksi heikoin. Elokuvan nimi on peräisin saksan kielessä käytetystä termistä, joka viittaa päivät yksin kotona viettävään itsensä yksinäiseksi tuntevaan kotirouvaan..

## Musiikki
Elokuvan musiikin on säveltänyt ja sovittanut Otto Donner. Alussa ja lopussa kuullaan hänen säveltämäänsä ja ohjaaja Pakkasvirran sanoittamaa ”Avaruuslaulua”, jonka esittävät Kirka ja Blues Section -yhtye. Sama melodia toistuu monissa kohtauksissa myös Otto Donnerin yhtyeen instrumentaaliesityksenä.

## Arviot
Kalle Kinnunen pitää elokuvan antamaa kuvaa mielenkiintoisena mutta asenteiltaan hyvin värittyneenä. Vaikka ohjaaja viljelee huumoria, hän tavoittelee myös vieraannuttavaa vaikutelmaa.

## Palkinnot
*Valtion elokuvapalkinto 1967
*valtion elokuvataiteilijapalkinto 1967: 
**Eija Pokkinen 
**Otto Donner  (myös elokuvasta Rottasota).

## Näyttelijät

## Lähteet
Minor League Baseball -kausi 1912

**National Association of Professional Baseball Leagues** (vuodesta 1999 alkaen **Minor League -baseball**) **-kausi 1912** katsotaan sisältäneen 61 erillistä liigaa. Uudeksi luokaksi muodostui AA (Double-A), johon nostettiin kolme entistä A-luokan liigaa.

## AA-luokan liigat

* American Association - voittaja Minneapolis Millers
* International League - voittaja Toronto Maple Leafs
- International League oli olemassa jo 1886, mutta sitä ei pelattu läheskään kaikkina vuosina. Viimeisessä versiossa se oli D-luokan liiga vuonna 1908. Vuonna 1912 Eastern League otti nimen käyttöönsä. Se toimi AA-luokan liigana vuoteen 1945 saakka, jonka jälkeen se sai luokituksen AAA (triple-A). Liiga jatkaa edelleen toimintaansa.
* Pacific Coast League - voittaja Oakland Oaks

## A-luokan liigamestarit
* Southern Association - voittaja Birmingham Barons
* Western League - voittaja Denver Grizzlies

## Itsenäiset liigat
* United States Baseball League - Pittsburgh Filipinos johti sarjaa sen keskeytyessä 5. kesäkuuta.
- Liiga yritettiin käynnistää uudelleen seuraavalla kaudella, mutta myös silloin pelit keskeytyivät.

## Lähteet
* Baseball reference - 1912 Minor League Baseball
Chikashi Masuda

**Chikashi Masuda** (s. 19. kesäkuuta 1985 Miyazaki, Japani) on japanilainen jalkapalloilija.

## Jalkapallomaajoukkue
Hän pelasi yhden ottelun Japanin maajoukkueessa vuonna 2012.

## Tilastot

## Aiheesta muualla
*National Football Teams
*Japan National Football Team Database
Misao Tamai

**Misao Tamai** (16. joulukuuta 1903 Hyogo, Japani – 23. joulukuuta 1978) oli japanilainen jalkapalloilija.

## Jalkapallomaajoukkue
Hän edusti Japanin maajoukkuetta vuonna 1927.

## Tilastot

## Aiheesta muualla
*Japan National Football Team Database
Takumi Horiike

**Takumi Horiike** (s. 6. syyskuuta 1965 Shizuoka, Japani) on japanilainen uransa lopettanut jalkapalloilija.

## Jalkapallomaajoukkue
Hän edusti Japanin maajoukkuetta vuosina 1986-1995.

## Tilastot

## Aiheesta muualla
*National Football Teams
*Japan National Football Team Database
Andrés Nin

**Andrés Nin** (oik. **Andreu Nin i Pérez**, 4. helmikuuta 1892 El Vendrell – 20. kesäkuuta 1937 Alcalá de Henares) oli katalonialainen poliitikko, joka tunnetaan trotskilaisen POUM-puolueen perustajana ja johtajana.

## Varhaiset vuodet
Köyhään suutarin ja maatyöläisen perheeseen syntynyt Nin muutti Barcelonaan vuonna 1914. Hän on aluksi kiinnostunut anarkismista, mutta liittyi vuonna 1917 sosialistiseen työväenpuolueeseen. Marraskuussa 1921 Nin oli mukana perustamassa Espanjan kommunistista puoluetta (PCE). Myöhemmin 1920-luvulla hän muutti maanpakoon Neuvostoliittoon ja toimi Stalinia vastustaneissa trotskilaisissa. Nin työskenteli lyhyen aikaa myös Lev Trotskin henkilökohtaisena avustajana.

## Paluu Espanjaan ja sisällissodan aika

Vuonna 1935 Andrés Nin palasi Espanjaan ja perusti POUM:n yhdessä Joaquin Maurinin kanssa vastavoimaksi stalinistiselle PCE:lle. Uudesta puolueesta tuli nopeasti suosittu erityisesti Kataloniassa, jossa se kasvoi kilpailevaa PCE:tä suuremmaksi. POUM oli myös mukana tammikuussa 1936 perustetussa kansanrintamassa, joka voitti helmikuussa järjestetyt parlamenttivaalit. Syyskuussa hänet nimitettiin Katalonian hallituksen oikeusministeriksi. Nin erotettiin kuitenkin tehtävästä jo joulukuussa tasavaltalaisia sisällissodassa tukeneen Neuvostoliiton vaatimuksesta. Pääkonsuli Vladimir Antonov-Ovsejenko ilmoitti Neuvostoliiton aseavun ehdoksi trotskilaisten erottamisen sekä Espanjan toisen tasavallan että Katalonian hallituksista.

Toukokuussa 1937 käytiin Barcelonan toukokuuksi kutsuttu tasavaltalaisten keskinäinen valtataistelu, jossa vastakkain olivat hallitus ja PCE:n kommunistit vastapuolellaan anarkistit ja POUM:n trotskilaiset. Aselepoon päättyneen lyhyen selkkauksen jälkeen kansanrintaman neuvonantajina toimineet Neuvostoliiton turvallisuuspalvelun NKVD:n agentit saivat Stalinilta määräyksen tasavaltalaisten riveissä toimivien trotskilaisten eliminoimiseksi. Turvallisuuspalvelun kenraali Aleksander Orlov määräsi lukuisia POUM:n johtajia pidätettäviksi touko-kesäkuussa 1937. Andrés Nin vietiin vankileirille Madridin lähistölle, jossa häntä kidutettiin useiden päivien ajan ja lopulta teloitettiin.

## Lähteet
*Andres Nin Spartacus Educational
Shigeo Yaegashi

**Shigeo Yaegashi** (24. maaliskuuta 1933 Iwate, Japani – 2. toukokuuta 2011) oli japanilainen jalkapalloilija.

## Jalkapallomaajoukkue
Yaegashi edusti Japanin maajoukkuetta vuosina 1956–1968. Tokion olympialaisissa 1964 hän kuului Japanin viidenneksi sijoittuneeseen joukkueeseen ja Méxicon olympialaisissa 1968 pronssimitalijoukkueeseen.

## Tilastot

## Lähteet

## Aiheesta muualla
*National Football Teams
*Japan National Football Team Database